CONSILIUL LOCAL AL MUNICIPIULUI CRAIOVA

HOTĂRÂREA NR. 186
         Consiliul Local al Municipiului Craiova, întrunit în şedinţa ordinară din data de 26.03.2009.

Având în vedere raportul nr.28294/2009 întocmit de Direcţia Patrimoniu prin care se propune darea în administrarea Regiei Autonome de Termoficare Craiova, a unui bun care aparţine domeniului privat al municipiului Craiova şi rapoartele comisiilor de specialitate ale Consiliului Local al Municipiului Craiova nr.101, 103, 104, 105, 106/2009;

În temeiul art. 36 alin.2 lit. c, art. 45 alin. 3, art. 123 şi art.61 alin.2 din Legea nr. 215/2001, republicată, privind administraţia publică locală;

HOTĂRĂŞTE:

Art.1. Se aprobă darea în administrarea Regiei Autonome de Termoficare Craiova a bunului care aparţine domeniului privat al municipiului Craiova, de tipul autoutilitară P 75 M CREW, ISUZU 97100178(autocamion 10T), având valoarea de inventar 196.850 lei.

Art.2. Pe data prezentei hotărâri, se modifică prin completare anexa la Hotărârea Consiliului Local al Municipiului Craiova nr.58/2008.

Art.3. Primarul Municipiului Craiova, prin aparatul de specialitate: Serviciul    Administraţie Publică Locală, Direcţia Economico – Financiară, Direcţia Patrimoniu şi Regia Autonome de Termoficare Craiova vor aduce la îndeplinire prevederile prezentei hotărâri.

PREŞEDINTE DE ŞEDINŢĂ,                                               CONTASEMNEAZĂ,

                                                                                              SECRETAR,

       Lucian MINCU                                                                   Nicoleta MIULESCU


